**Baksa Térségi Család- és Gyermekjóléti Szolgálat**

**Székhely:** 7834 Baksa, Petőfi S.u.5.

**Telephely és postacím:7960 Sellye, Erdély u. 4.**

**Tel./Fax: 73/480-682 KRID: 647961127**

**baksa.c****saladsegito@gmail.com**

# **JELENTKEZŐKET VÁRUNK HELYETTES SZÜLŐNEK !**

# **Ki lehet helyettes szülő?**

* **Lehet családos vagy egyedülálló, gyermekes vagy gyermektelen, idős vagy fiatal.**
* **Ha kedvet érez mások gyermekének gondozására.**
* **Ha nem csak barátainak, rokonainak segít szívesen, hanem idegeneknek is.**
* **Ha nem jelent gondot, hogy megszokott életritmusa felborul egy-egy időszakra.**
* **Ha szereti az új kihívásokat, új élményeket.**

**A jogszabályi előírások szerint helyettes szülő lehet:**

* aki elmúlt 24 éves,
* erkölcsi bizonyítvánnyal rendelkezik,
* személyisége és egészségi állapota alkalmas a feladat elvégzésére,
* vállalja, hogy saját gyermekeit is beszámítva **legfeljebb négy gyermeket gondoz,**
* otthoni környezete alkalmas a gyermekek fogadására,
* büntetlen előéletű,
* háziorvosa szerint gyermekgondozásra alkalmas egészségileg,
* a jogszabályban előírt felkészítő tanfolyamot eredményesen elvégezte,
* családjában házastársa, vagy élettársa egyetért ezzel és hozzájárul a helyettes szülői tevékenységhez.
* **sikeresen elvégezte a helyettes szülő képzést** (50 órás tanfolyam)

# **Helyettes szülő képzés:**

Mindenki számára kötelező, tekintet nélkül meglévő iskolai végzettségére. 50 óra:  **28 óra**döntéselőkészítő tréning, **22 óra** helyettes szülő képzés.

Tartalma: jelentkezők motivációjának tisztázása, felkészülés a mások gyermekének nevelése kapcsán adódó nehézségekre, az e kérdéskör kapcsán felmerülő jogi, szociális, pedagógiai, pszichológiai, egészségügyi ismeretek.

Kiemelt területek: együttműködés a szülőkkel, veszteségkezelés, felkészülés a konfliktushelyzetekre.

**Célja:** rászorultság mértékében segíteni a családot a gyermeknevelésben. Ha szükséges ideiglenesen pótolni a gyermek számára a szülői gondoskodást, annak érdekében, hogy ne alakuljon ki a gyermek veszélyeztetettsége, vagy ha kialakult, azt helyben, szükségletekhez igazodva lehessen megszüntetni. A szolgáltatás elősegíti a vér szerinti szülő akadályoztatása esetén a gyermek meleg, elfogadó családias légkörben és körülmények közti gondozását-nevelését. A helyettes szülő a vér szerinti szülő kérésére, vagy beleegyezésével - átmeneti időre - a gyermeket otthonába fogadja, és ott - a feladathoz kapcsolódó juttatások, és munkadíj segítségével - a teljes körű ellátásáról gondoskodik. A gyermekek átmeneti gondozása addig tart, amíg a vér szerinti szülő akadályozott a gyermekek gondozásában, de alapvetően hónapokban, esetleg 1 évben tervezzük a szolgáltatás időtartamát. Az átmeneti elhelyezést meg kell szüntetni, ha a rászorultság oka időközben megszűnik, vagy ha a szülő kéri. A helyettes szülő szorosan együttműködik a vér szerinti szülővel, és a szakmai tevékenységét koordináló, felügyelő Gyermekjóléti Szolgálattal. Az ellátás során az érintettek összefogása segíti elő, hogy a gyermekek mielőbb visszakerülhessenek vér szerinti családjukba.

**2020. évi XC törvény 67. §**(1) d). szerinti helyettes szülői díj legalacsonyabb összege - **gyermekenként, fiatal felnőttenként -** **15 000 forint/hó.**

**További információ és jelentkezési lehetőség a település családsegítőjénél.**